NASA, Mission:Science prezintă
Spectrul electromagnetic - 7 - razele X
...o subtitrare de Scientia.ro...
Când o supernovă explodează,
razele X
se răspândesc în toată galaxia, ca pentru a duce mai
departe povestea orbitoarei stele ce a fost. Razele X
îi ajută pe dentişti să rezolve problemele dentiţiei,
dar şi pe chirurgi să vindece oasele fracturate.
În anul 1895 Wilhelm Roentgen
descoperea că dacă direcţionează un fascicul
de raze X în direcţia braţelor şi palmelor,
se obţin imagini stranii, dar detaliate,
ale oaselor din interiorul acelor zone ale organismului.
Razele X sunt radiaţie electromagnetică de înaltă energie
caracterizată de lungimi de undă cuprinse între
3 şi 0.03 nanometri. Vorbim de dimensiuni atât de mici,
încât anumite raze X sunt comparabile cu atomii individuali.
În laborator, oamenii de ştiinţă direcţionează
fascicule de raze X către
substanţe necunoscute pentru a afla ce elemente chimice conţin acestea
şi pentru a le descifra structura atomică.
Este metoda prin care cercetătorii au descifrat
structura unor molecule complexe
precum penicilina şi ADN-ul.
Oamenii de ştiinţă pot, de asemenea, să detecteze şi raze X
emise de obiectele extrem de fierbinţi şi active
din Univers.
Vehiculele robotice ale NASA
au înregistrat emisii de raze X pentru a identifica
semnăturile spectrale ale elementelor chimice
din rocile de pe Marte, precum zincul şi nichelul.
Razele X pot oferi date şi despre temperatura obiectelor,
deoarece aceasta detemină
lungimea de undă a radiaţiei emise de respectivele corpuri.
Cu cât obiectul este mai fierbinte,
cu atât lungimea de undă este mai mică.
Razele X provin de la obiecte cosmice
ale căror temperaturi ajung la
milioane de grade, precum pulsarii,
găurile negre, supernovele ori plasma din
corona Soarelui. Temperatura de la suprafaţa
Soarelui este în jur de 6,000
de grade Celsius şi aproape întreaga energie emisă
este sub formă de radiaţie din spectrul vizibil.
Numai că este mai uşor de studiat
fluxurile masive de energie
ale plasmei de la nivelul coronei solare,
prin observarea razelor X, ca în această
imagine obţinută de satelitul Hinode,
o misiune spaţială întrunită Japonia-NASA.
Satelitul SOHO al NASA a realizat aceste imagini în raze X
ale Soarelui, imagini care permit oamenilor de ştiinţă
să observe şi să înregistreze aceste fluxuri energetice
din interiorul coronei solare.
Observatorul orbital de raze X Chandra al NASA
a înregistrat raze X create de obiecte
foarte îndepărtate în spaţiu,
cum ar fi explozia acestei supernove,
care a avut loc la 10,000
de ani-lumină distanţă de Terra.
Culorile de la nivelul gazului şi norilor de praf cosmic
corespund unor nivele energetice diferite ale
razelor X care au rezultat în urma exploziei.
Razele X de diferite lungimi de undă furnizează informaţii despre
compoziţia, temperatura, densitatea ori
câmpul magnetic al unui anumit obiect.
Ochiul uman nu este capabil să detecteze raze X dar,
începând cu obiectele cosmice fierbinţi
şi până la elementele chimice,
razele X le oferă o mulţime de informaţii
despre toate acestea cercetătorilor
care studiază domeniile respective.
